b'\n_START_ARTICLE_\nDaang Hari\n_START_SECTION_\nPaglalarawan ng ruta\n_START_PARAGRAPH_\nAng malaking bahagi ng daan ay isang lansangang apat ang mga linya at hinahatian ng panggitnang harangan sa gitna nito. Nahahati ito sa dalawang seksiyon sa pamamagitan ng Daang Reyna sa may hangganan ng\xc2\xa0Las Pi\xc3\xb1as, Muntinlupa, at Bacoor.\n_START_SECTION_\nAbenida Komersiyo hanggang Daang Reyna\n_START_PARAGRAPH_\nAng hilagang dulo ng Daang Hari ay sa sangandaan nito sa Abenida Komersiyo\xc2\xa0(Commerce Avenue) sa loob ng Madrigal Business Park malapit sa Alabang Town Center kung saan isa itong tagapagpatuloy ng maikling daan na Investment Drive mula sa Daang Alabang\xe2\x80\x93Zapote. Ang daan ay bumubuo sa hangganan sa pagitan ng Baranggay Ayala Alabang at Poblacion ng Muntinlupa sa silangan at Baranggay Almanza ng Las Pi\xc3\xb1as sa kanluran. Dadaan ang daan sa mga sumusunod na subdibisyon: T.S. Cruz Subdivision, Ayala Alabang, Ayala Southvale, Versailles, Katarungan Village, at Portofino Heights bago nito tumbukin ang sangandaan nito sa Daang Reyna sa Evia City. Ang kabuuang haba ng bahaging ito ay 5.9 kilometro (3.7 milya).\n_START_SECTION_\nDaang Reyna hanggang Lansangang Aguinaldo\n_START_PARAGRAPH_\nMula sa sangandaan nito sa Daang Reyna, liliko nang husto ang daan pa-kanluran at dadaan sa mga nayon at subdibisyon ng Molino ng Bacoor. Pagkatapos, babagtasin nito ang Daang Molino o Daang Molino\xe2\x80\x93Paliparan kung saan matatagpuan ang SM Center Molino. Pagkaraan ng ilang daang kilometro pa-kanluran mula sa Daang Molino, papasok ang Daang Hari sa Imus at dadaan sa Baranggay Pasong Buaya bago magkarating sa dulo nito sa Lansangang Aguinaldo sa Anabu malapit sa hangganan nito sa Salitran, Dasmari\xc3\xb1as. sa sangandaang ito matatagpuan ang gusaling pamilihan ng The District. Ang kabuuang haba ng 9.2 kilometro (5.7 milya).\n_START_SECTION_\nDaang Reyna\n_START_PARAGRAPH_\nAng\xc2\xa0Daang Reyna (o Vista Avenue) ay isang 2-kilometro (o 1.2 milyang) sangay ng spur of Daang Hari na nagsisimula sa palitan ng Daang Hari - MCX malapit sa Evia. Aalis ito ng Daang Hari sa rotonda malapit sa MCX at tutuloy ito pa-timog hanggang sa isa pang rotonda sa may Abenida Victoria na papuntang Muntinlupa at San Pedro, Laguna. Isa itong daang hinahatian ng panggitnang harangan at dalawa ang mga linya sa malaking bahagi nito. Matatagpuan ang daan malapit sa hangganan ng\xc2\xa0Muntinlupa - Las Pi\xc3\xb1as at dumadaan malapit sa mga gated community tulad ng Portofino South at Amore sa Portofino, na pag-mamayari ng Vista Land.'